b'\n_START_ARTICLE_\nJesuittenes kollegium i Polotsk\n_START_PARAGRAPH_\nJesuittenes kollegium i Polotsk var et kollegium (tilsvarende en h\xc3\xb8yere videreg\xc3\xa5ende skole) in Polotsk (n\xc3\xa5 i Hviterussland) som da det ble stiftet var det av storhertugd\xc3\xb8mmet Litauen og s\xc3\xa5 ble del av keiserd\xc3\xb8mmet Russland._NEWLINE_Den polske kong Stefan B\xc3\xa1thory erobret Polotsk i 1579 under Livlandskrigen og innb\xc3\xb8d jesuittordenen til byen i h\xc3\xa5p om at dette ville minske den russisk-ortodokse kirkes innflytelse i omr\xc3\xa5det._NEWLINE_Jesuittene opprettet et kollegium der i 1580, etter modell fra deres akademi i Vilnius (Wilno). Dets f\xc3\xb8rste rektor var Piotr Skarga. Et filosofisk fakultet tilkom i 1649 og et teologisk fakultet i 1737._NEWLINE_Etter den f\xc3\xb8rste deling av det polsk.litauske samvelde i 1772 ble Polotsk del av Det russiske rike. Dette berget kollegiet fra \xc3\xa5 g\xc3\xa5 under da jesuittordenen ble opphevet, ettersom den russiske keiserinne Katarina den store ikke tillot det pavelige dekret \xc3\xa5 forkynnes i hennes rike._NEWLINE_Joseph de Maistre klarte \xc3\xa5 bevege tsar Aleksander I til \xc3\xa5 elevere kollegiet til akademi (ekvivalent med universitet) i 1812. Men det ble varte bare i \xc3\xa5tte \xc3\xa5r, for da utviste Aleksander I jesuittene og stengte deres skoler. Akademiets bibliotek hadde 60.000 bind som s\xc3\xa5 ble spredt rundt opp p\xc3\xa5 forskjellige instituajoner i \xc3\x98st-Europa._NEWLINE_B\xc3\xa5de Polotsk Statsuniversitet og det pavelige teologiske fakultet i Warszawa (etablert i 1998) anser seg som historiske arvtagere etter Polotsk-kollegiet. I 2005 ble kollegiets tidligere bygninger delvis gjenoppbygs og overf\xc3\xb8rt til Polotsk Statsuniversitet.'